सारुपाथार: धनस्रि महखुमायाव थानाय धुन्दासाम आरो हरहरि ओनसोलाव मंगलबारनिफ्राय दैबानाया बांलांबाय थानायनि जाहोनाव गासै गं 70 नखरफोरनि सा 600 निबो बांसिन सुबुंफोरखौ जेंनायाव खोख्लैदों। दयां आरो धनस्रि दैमानि दैआ बांलांनानै गिख्रंथाव रोखोमै बोहैनायनि जाहोनाव NEEPCO नि सिङाव मावगासिनो थानाय Hydro Electrical Power Project नि बांद्राय दैखौ मोनब्रै दरजाजों हगारनो गोनां जादों जायनि जाहोनाव गामिफोरखौ लोमदों होन्ना खौरां मोनो।